stanford-oval/wikipedia huggingface dataset:
Nižneudinskin piiri

Nižneudinskin piiri (ven. Нижнеу́динский райо́н) on kunnallinen itsehallintoalue Irkutskin alueella Venäjällä. Vuonna 1924 perustetun piirin pinta-ala on 50 000 neliökilometriä. Asukkaita on 74 800 henkeä (vuonna 2009).
Seudulla kohoavat Sajanvuoret. Tofalarien asuttama Tofalaria muodostaa puolet pinta-alasta. Suurimmat joet ovat Uda ja Birjusa. Metsävarat ovat huomattavat. Hyötykaivannaisia ovat kulta, lyijy, sinkki, uraani, mangaani, kiille, kivihiili ja timantit.
Piiriin kuuluvat Nižneudinskin ja Alzamain kaupungit, Atagain, Šumskin ja Ukin kaupunkimaiset taajamat (kaupunkikunnat) sekä 18 maalaiskuntaa:
Hudojelanskoje, Irgei, Kamenka, Katarbei, Katarma, Kostino, Nerha, Porog, Šeberta, Širokovo, Solontsy, Staryi Alzamai, Tofalarien kunta (keskuspaikka Alygdžer), Tšehovo, Ust-Rubaha (Melnitsa), Verhnjaja Gutara, Zamzor ja Zaretšje. Hallinnollinen keskus on Nižneudinsk.
Piirin kautta kulkee Siperian rautatie sekä Novosibirskin ja Irkutskin välinen M53-valtatie. Elinkeinoja ovat puunhankinta ja -jalostus sekä elintarvike- rakennustarvike- ja kaivosteollisuus. Maatalous tuottaa maitoa, lihaa, viljaa, perunaa ja vihanneksia. Tofalaria on houkutteleva matkailukohde, mutta sen infrastruktuuri on kehittymätön.
Seudulla toimii tofalarilainen, slaavilainen ja burjatialainen kulttuurikeskus. Paikallislehtenä ilmestyy Trakt (”Maantie”).
Aiheesta muualla

Wikimedia Commonsissa on kuvia tai muita tiedostoja aiheesta .
Nižneudinskin piirin sivusto (venäjäksi)
Nelson Emerson

| Nelson Emerson> Henkilötiedot |
| --- | --- |
Syntynyt: 17. elokuuta 1968 (ikä 56) Hamilton, Ontario
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  79 kg
Pelaajaura
Pääsarjaura:  1990–2002
Seurat:  Peoria Rivermen (IHL) St. Louis Blues (NHL) Winnipeg Jets (NHL) Hartford Whalers (NHL) Carolina Hurricanes (NHL) Chicago Blackhawks (NHL) Ottawa Senators (NHL) Atlanta Thrashers (NHL) Los Angeles Kings (NHL)
NHL-varaus:  44. varaus, 1985 St. Louis Blues
| Mitalit> Maa:   Kanada.Miesten jääkiekko. MM-kilpailut  | Mitalit> Maa:   Kanada.Miesten jääkiekko. MM-kilpailut  | Mitalit> Maa:   Kanada.Miesten jääkiekko. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa |  Milano 1994 | jääkiekko |  |
Nelson Emerson (s. 17. elokuuta 1968 Hamilton, Ontario) on kanadalainen entinen ammattilaisjääkiekkoilija, pelipaikaltaan oikea laitahyökkääjä.
Perhe

Emerson on naimisissa ja hänellä on neljä lasta, kaksi tytärtä ja kaksi poikaa.
Nyblom

Nyblom  on muun muassa seuraavien henkilöiden sukunimi:
Helena Nyblom (1843–1926), tanskalais-ruotsalainen kirjailija
Jani Nyblom (s. 1986), suomalainen futsalpelaaja
Jukka Nyblom (s. 1951),  suomalainen tilastotieteilijä ja professori
Lars Johan Nyblom (1844–1908), ruotsalainen luterilainen pappi ja virsirunoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nymphaeales

| Nymphaeales |
| --- | --- |
 Valkolumme (Nymphaea alba)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Nymphaeales  Dumort.
Katso myös
   Nymphaeales Wikispeciesissä   Nymphaeales Commonsissa 
Infobox OKNimi-testi OK: 
Nymphaeales on vesikasveja sisältävä koppisiemenislahko, johon kuuluvat kasvit ovat pohjaan juurtuneita ja kelluvavartisia (heimo Cabombaceae eli viuhkalehtikasvit) tai varrettomia ja lehtiruusukkeellisia (heimo Nymphaeaceae eli lummekasvit). Niillä on eräitä yksisirkkaisille ominaisia piirteitä, kuten pääjuuren korvautuminen versojuurilla ja nuoren varren hajallaan sijaitsevat suljetut johtojänteet, joista puuttuu jälsisolukko ja sen myötä sekundaarinen paksuuskasvu. Lehdet ovat kilpimäisiä, kourasuonisia ja joskus jakaantuneet liuskoiksi. Lehtilaita on ehyt tai hampainen ja lehtikanta leveä. Kukat ovat yksittäisiä ja usein näyttäviä. Niissä on kiehkuroissa sijaitsevat kehälehdet ja heteet, ja emilehdissä on laitaistukat.
Heimot

Lahkoon kuuluu kolme heimoa:
Hydatellaceae
Trithuria (Hydatella)
Cabombaceae – viuhkalehtikasvit
Brasenia – laji Brasenia schreberi
Cabomba – viuhkalehdet
Nymphaeaceae – lummekasvit
Alaheimo Nupharoideae: vain yksi noin 10-lajinen suku
Nuphar – ulpukat
Alaheimo Nymphaeoideae: viisi sukua, 48 lajia
Barclaya – aaltolumpeet
Euryale – piikkilumpeet, laji Euryale ferox – piikkilumme
Nymphaea – lumpeet
Ondinea
Victoria – jättilumpeet
Nynäshamnin satama

Nynäshamnin sataman sijainti
Nynäshamnin satama
Nynäshamnin satama (ruots. Nynäshamn) on Ruotsissa Nynäshamnin kunnassa sijaitseva lauttaterminaali. Satama on osa Tukholman satamia.
Nynäshamnista liikennöidään Visbyyn, Gdanskiin ja Ventspilsiin. Lauttaliikenne Gotlantiin on alkanut jo vuonna 1902.
Siellä on kolme ro-ro-aluksille tarkoitettua laituripaikkaa, joista yhtä käyttää Destination Gotland ja toista Polferries. Satamaan saavat tulla myös kansainväliset risteilyalukset, jotka eivät syystä tai toisesta mene Tukholman saariston läpi.
Nynäshamnin kautta kulkee vuosittain 1,3 miljoonaa matkustajaa ja 60 000 lastiyksikköä tavaroita. Nynäshamnissa on myös öljysatama.
Tukholman kaupungin suunnitelmissa on siirtää rahtiliikennettä pois Tukholman keskusta-alueen satamista kehittämällä Nynäshamnia ja Kapellskäriä monipuolisemmiksi satamiksi.
Satamasta liikennöivät laivat

| Varustamo | Laiva | Reitti |
| --- | --- | --- |
|  Destination Gotland | M/S Drotten | Nynäshamn–Visby |
|  Destination Gotland | M/S Gotland | Nynäshamn–Visby |
|  Destination Gotland | M/S Visby | Nynäshamn–Visby |
|  Polferries | M/S Nova Star | Nynäshamn–Gdańsk |
|  Polferries | M/S Wawel | Nynäshamn–Gdańsk |
Nokkoshapero

| Nokkoshapero> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Haperot Russula
Laji::  urens
Kaksiosainen nimi
 Russula urens  Romell ex Singer 
Infobox OKNimi-testi OK: 
Nokkoshapero (Russula urens) on haperolaji. Se on keskikokoinen ja vihreä ja sitä esiintyy tiettävästi Länsi-Euroopassa. Sitä ei tiedetä esiintyvän Suomessa.
Käännös suomeksi
Nick Schulman

| Nick Schulman |
| --- | --- |

Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  6
WPT-voitot:  2
EPT-voitot:  0
Turnausansiot (USD):  3 353 353
Päivitetty:  16. marraskuuta 2007
Nick Schulman (s. 18. syyskuuta 1984) on yhdysvaltalainen pokeriammattilainen, joka on kotoisin New Yorkin Manhattanilta.
Schulman aloitti pokerinpeluun 18 vuoden iässä ja aloitti ammattilaisena 19-vuotiaana. 21-vuotiaana marraskuussa 2005 hänestä tuli kaikkien aikojen nuorin World Poker Tourin (WPT) turnausvoittaja. WPT:n neljännellä kauden World Poker Finalsin ykköstilasta hän ansaitsi 2 167 500 dollaria. Alle kuukautta myöhemmin hän oli neljäs World Series of Pokerin oheisturnauksessa Atlantic Cityssä. Palkintosumma oli 74 495 dollaria.
Huhtikuussa 2006 Schulman oli ykkönen WPT Battle of Champions IV -turnauksessa. Lopussa hän kukisti Freddy Deebin. Vuoden 2007 WSOP:ssa hän oli kuudes 5 000 dollarin no limit hold'em -turnauksessa. World Poker Finalsissa hän oli toinen ansaiten 864 652 dollaria.
Vuoden 2009 WSOP:ssa Schulman voitti uransa ensimmäisen WSOP-rannekkeen 10 000 dollarin sisäänoston no limit deuce to seven draw'n maailmanmestaruusturnauksessa. Kaksinpelissä hän voitti suomalaisen Ville Wahlbeckin ja ansaitsi 279 742 dollaria.
Internetissä Schulman on pelannut PokerStarsin nettipokerihuoneella nimellä "TheTakeover".
Marraskuussa 2007 Schulmanin pokeriuran turnausansiot ylittivät 3,3 miljoonaa dollaria.
Aiheesta muualla

Nick Schulman The Hendon Mob Poker Databasessa (englanniksi)
World Poker Finals “Taken Over” by Nick Schulman (Arkistoitu – Internet Archive) Pokersourceonline.com (luettu 21.3.2007)
Noormarkun VPK

Noormarkun VPK on Satakunnan pelastuslaitoksen sopimuspalokunta. Palokunta toimii Porin Noormarkussa. Hälytysosaston lisäksi palokuntaan kuuluu nuoriso-, varhaisnuoriso-, nais- ja veteraaniosastot. Palokunnalla on hälytyksiä vuositasolla noin 200 kappaletta ja palokunnan päällikkö on Jarno Joensuu. Palokunta toimii uudella, loppuvuonna 2023 valmistuneella paloasemalla, jossa VPK:n lisäksi toimii 24/7 päivystävä ambulanssiyksikkö.
Kalustona palokunnalla on kaksi sammutusautoa, säiliöauto ja miehistöauto sekä erilaista tukikalustoa.
Nokkola

Nokkola on Hollolan kunnan kylä. Nokkola kuuluu museoviraston mukaan valtakunnallisesti ja kulttuurihistoriallisesti merkittävään Vesalan, Nokkolan ja Untilan kylien viljelymaisemaan.
Nokkolassa sijaitsee Mantulan maatila, jonka silloisille omistajille, H. ja M. Mantulalle, myönnettiin 1953 sukutilakunniakirja siksi, että Mantulan tila oli ollut saman suvun hallussa jo vuodesta 1539. Toinen samanlainen sukutilakunniakirja myönnettiin samana vuotena Nokkolassa Mäkelän maatilan omistajalle, V. Mäkelälle, koska Mäkelän tila tiettävästi oli ollut saman suvun hallussa ainakin 1539 alkaen. Suomessa alettiin pitää maakirjoja 1539-1546 alkaen.
Oktetti

Oktetti tarkoittaa seuraavia asioita:
oktetti, tietotekniikassa ja tietoliikenteessä usein sama kuin tavu, kahdeksan bitin ryhmä
oktetti, musiikissa kahdeksasta muusikosta koostuva yhtye
oktetti, kemiassa kahdeksasta elektronista koostuva uloin elektronikuori, joka on tyypillinen mm. jalokaasuille ja ominaisuuksiltaan vakaa ja energiaminimiin pyrkivä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oktetti”, voi hakea sivunnimihaulla, laajalla sivunnimihaulla tai tekstihaulla.
Nikinlampi (Luumäki)

| Nikinlampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°59′27″N, 27°25′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  Sonjoenoja Kelkjärveen 
Järvinumero:  14.191.1.010
Mittaustietoja
Pinnankorkeus:  77,8 m  
Pituus:  280 m  
Leveys:  80 m  
Rantaviiva:  0,632 km  
Pinta-ala:  1,359 ha  
Saaria:  ei saaria 
 fiNikinlampi 
Nikinlampi  on Etelä-Karjalassa Luumäellä Salmin kylän lähellä sijaitseva lampi.
Maantietoa

Lammen pinta-ala on 1,4 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Lammen vedenpinnan korkeus on 77,8 metriä mpy.
Okteeni

1-okteeni
Okteeni on alkeeni, jonka hiilirungon muodostaa kahdeksan hiiliatomia. Sen molekyylikaava on C8H16. Okteeni on tyydyttymätön hiilivety, koska siinä on yksi kaksoissidos. Okteenin käytetyin isomeeri on 1-okteeni eli n-okteeni (CAS-numero 111-66-0), jota käytetään pääasiassa polyeteenin valmistukseen. Kaksoissidos voi sijaita eri paikoissa:
2-okteeni CAS-numero 111-67-1
3-okteeni CAS-numero 592-98-3
4-okteeni CAS-numero 592-99-4
Yksinkertaisimmat hiilivedyt
Nguyễn

Nguyễn (lausutaan [ŋʷjəˀn]) on yleisin vietnamilainen sukunimi. On arveltu, että tämä nimi on noin 40 prosentilla vietnamilaisista. Kiinalaisilla kirjoitusmerkeillä nimi kirjoitetaan samoin kuin kiinalainen nimi Ruan (阮).
Nguyen-nimisiä vietnamilaissyntyisiä asuu nykyisin runsaasti muissakin maissa, erityisesti Yhdysvalloissa.
Nguyễn-dynastia oli Vietnamin viimeinen, vuosina 1802–1945 hallinnut keisarisuku.
Kuvitteellisia henkilöitä

Jade Nguyen, Cheshire, DC Comicsin sarjakuvahahmo.
Nyaya

Nyaya on hindulaisen filosofian koulukunta. Koulukunnan filosofia perustuu Nyaya Sutra -nimellä tunnettuihin teksteihin, jotka kirjoitti Aksapada Gautama noin 500-luvulla eaa. Koulukunta keskittyi ennen kaikkea logiikkaan, joka muistutti nykyaikaista analyyttistä filosofiaa. Koulukunnassa oli keskeistä uskomus, että on mahdollista muodostaa universaaleja totuuksia.
Aiheesta muualla

Ganeri, Jonardon: Analytic Philosophy in Early Modern India The Stanford Encyclopedia of Philosophy. The Metaphysics Research Lab. Stanford University. (englanniksi)
Nyatoh

Nyatoh on kauppanimi puulle, jota saadaan sapotillakasvien (Sapotaceae) heimoon kuuluvan Palaquium-suvun lajeista. Puu kasvaa Kaakkois-Aasiassa, erityisesti Malesiassa, Indonesiassa ja Filippiineillä.
Aiheesta muualla

Wood-database.com (Arkistoitu – Internet Archive) (englanniksi)
Nauhavuokkokala

| Nauhavuokkokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Koralliahvenet Pomacentridae
Alaheimo::  Amphiprioninae
Suku::  Vuokkokalat Amphiprion
Laji::  sandaracinos
Kaksiosainen nimi
 Amphiprion sandaracinos  Allen, 1972 
Katso myös
   Nauhavuokkokala Wikispeciesissä   Nauhavuokkokala Commonsissa 
Infobox OKNimi-testi OKIUCN-testi OK: 
Nauhavuokkokala (Amphiprion sandaracinos) on koralliriuttojen kala, jota pidetään myös meriakvaarioissa.
Koko ja ulkonäkö

Nauhavuokkokalan värit ovat samat, mutta kuviointi erilainen kuin muilla vuokkokalalajeilla: oranssilla pohjalla oleva valkoinen raita kulkee pitkin kalan selkärankaa kuononkärjestä pyrstön tyveen. Se voi kasvaa 14 cm pitkäksi.
Alkuperä

Nauhavuokkokalat ovat kotoisin  Tyyneltä valtameren länsiosista.
Käyttäytyminen ja lisääntyminen

Nauhavuokkokalanaaraat voivat olla aggressiivisia lajitovereitaan ja muita vuokkokaloja kohtaan.
Nelson Acosta

| Henkilötiedot |
| --- | --- | --- |
Koko nimi: Nelson Bonifacio Acosta López
Syntymäaika: 12. kesäkuuta 1944 (ikä 80)
Syntymäpaikka: Paso de los Toros, Uruguay
Pelipaikka: keskikenttäpelaaja
Lempinimi: Pelado Acosta, El Ratón
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1969−1971 1972−1976 1977 1978−1981 1982−1984 1984 |  Huracán Buceo  CA Peñarol  Everton de Viña del Mar  CD O'Higgins  CD Fernández Vial  Lota Schwager | 451 (1) |
Valmennusura
1988–1991 1992 1992 1993 1993–1996 1996–2000 2002–2003 2003–2004 2004–2005 2005–2007 2007–2010 2011–2012 2012:  CD O'Higgins  Union Española  Cruz Azul  Chilen maajoukkue  Union Española  Chilen maajoukkue  CD Cobreloa  Bolivian maajoukkue  CD Cobreloa  Chilen maajoukkue  Everton de Viña del Mar  CD Cobreloa  Deportivo Quito
 Seurajoukkueuran tilastot kattavat vain kansalliset sarjat.
Nelson Acosta (s. 12. kesäkuuta 1944) on uruguaylaissyntyinen, vuonna 1984 Chilen kansalaisuuden saanut jalkapallovalmentaja ja entinen keskikenttäpelaaja.
Ura pelaajana

Acosta aloitti pelaajauransa synnyinmaassaan Uruguayssa Huracán Buceon joukkueessa 1969. Uransa menestykseikkäimmät vuodet hän pelasi Club Atlético Peñarolssa 1972–1976 voittaen kolme Uruguayn mestaruutta. Chileen Acosta siirtyi kaudella 1977, kun hän edusti Everton de Viña del Maria. Hän lopetti uransa Lota Schwagerin joukkueessa vuonna 1984.
Meriitit pelaajana

Uruguayn mestaruus (3): 1973, 1974, 1975
Ura valmentajana

Valmennusuransa Acosta aloitti 44-vuotiaana, kun hänestä tuli vuonna 1988 Club Atlético O'Higginsin päävalmentaja. Hän luotsasi seuraa vuosikymmenen taitteen ja siirtyi kaudeksi 1992 Union Españolan peräsimeen. Hän voitti kaudella 1992 Chilen cup-mestaruuden. Loppuvuodesta hän valmensi meksikolaista Cruz Azulia. Vuonna 1993 Acosta toimi lyhyen aikaa Chilen maajoukkueen päävalmentajana, kunnes palasi Union Españolaan. Toinenkin rupeama toi Acostalle Chilen cupin mestaruuden.
Maajoukkuevalmentajaksi hän palasi 1996, kun hän korvasi espanjalaisen Xabier Azkargotan Chilen maajoukkueen peräsimessä. Toinen rupeama oli pidempi, vaikkei alku luvannutkaan hyvää. Chile jäi Copa Américassa 1997 alkulohkonsa jumboksi hävittyään kaikki ottelunsa. Luottamus Acostaan kuitenkin säilyi ja hän johdatti maan MM-lopputurnaukseen 1998. Edellisen kerran Chile oli pelannut lopputurnauksessa vuonna 1982. MM-menestys oli Copa Américaa parempaa ja Chile selvitti tiensä alkulohkostaan jatkoon, mutta hävisi ensimmäisellä pudotuspelikierroksella sittemmin MM-hopeaa saavuttaneelle Brasilialle 4–1. Acosta jatkoi maajoukkuevalmentaja ja vuoden 1999 Copa Américassa hän johdatti Chilen pronssiotteluun. Mitalit jäivät kuitenkin saamatta, kun Meksiko kukisti Acostan suojatit maalein 2–1. Acosta päätti toisen maajoukkuepestinsä Sydneyn olympialaisiin 2000, jossa hän luotsasi Chilen olympiapronssille.
Jätettyään maajoukkuetehtävät Acosta oli pari vuotta poissa valmennustehtävistä, kunnes hänestä tuli vuonna 2002 Club de Deportes Cobreloan päävalmentaja. Hän johdatti seuran Chilen mestariksi Aperturan mestariksi 2003. Menestyskauden jälkeen hän palasi maajoukkuetehtäviin Bolivian joukkueen peräsimessä. Hän jätti kuitenkin tehtävänsä jo ennen kesän 2004 Copa Américaa ja palasi Cobreloan valmentajaksi voittaen 2004 Clausuran.
Kolmannen kerran Acostasta tuli Chilen päävalmentaja vuonna 2005. Kokenut valmentaja ei kuitenkaan onnistunut johdattamaan joukkuettaan suureen menestykseen Copa Américassa 2007, vaan tie katkesi ensimmäisen pudotuspelikierroksen tappioon Brasilialle murskaavasti 6–1. Acosta erosi tehtävästään tappion jälkeen.
Maajoukkuepestinsä jälkeen Acosta siirtyi Everton de Viña del Marin päävalmentajaksi. Apertura-kaudella 2008 hän johdatti seuran ensimmäiseen Chilen mestaruuteen 32 vuoteen.  Tammikuussa 2011 Acosta palasi Cobreloan päävalmentajaksi luotsaten seuraa huhtikuuhun 2012 saakka. Acostan johdolla seura sijoittui Chilen mestaruussarjan Clausurassa 2011 toiseksi.
Toukokuussa 2012 Acostasta tuli Copa Libertadoresista pudonneen ecuadorilaisseura Deportivo Quiton päävalmentaja. Hän sai potkut seurasta jo heinäkuun lopussa.
Meriitit valmentajana

Chilen mestaruus: Apertura 2003, Clausura 2004, Apertura 2008
Chilen cup (2): 1992, 1993
MM-2.kierros: 1998
Copa América
Neljäs: 1999
2.kierros: 2007
1.kierros: 1997
Olympiapronssia: 2000
Norrbotten (täsmennyssivu)

Norrbotten voi tarkoittaa seuraavia:
Norrbottenin lääni, lääni Ruotsissa
Norrbottenin maakunta, maakunta Ruotsissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Norrbotten”, voi hakea sivunnimihaulla, laajalla sivunnimihaulla tai tekstihaulla.
Offset (tietotekniikka)

Offset (suom. siirtymä, siirros) tarkoittaa tietotekniikassa tietoelementin sijaintia tai siirtymää kokonaislukuna ilmaistuna.
Esimerkiksi merkkijonossa abcdef neljäs kirjain d on offsetillä kolme lähtien kirjaimesta a.
Ohjelmointikielissä kuten assemblyssä offsetillä kerrotaan osoitepaikkoja perusosoitteesta, jonka mukaan saadaan absoluuttinen osoite. Tässä tarkoituksessa osoiteyksikkö on yleensä 8-bitin tavu ja offsetistä käytetään termiä suhteellinen osoite. Laskentakaava on muotoa:
absoluuttinen osoite = perusosoite + offset;
Kirjallisuutta

Harris, David Money & Harris, Sarah L.: Digital Design and Computer Architecture, Morgan Kaufmann, 2013,  ISBN 978-0-12-394424-5
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Offset (computer science)
Käännös suomeksi
Official Xbox Magazine

| Official Xbox Magazine |
| --- | --- |
 Official Xbox Magazine -lehden UK-painoksen kansi elokuulta 2008.
Lyhenne:  OXM
Aihealue:  videopelit
Julkaisija:  Future Publishing
ISSN:  ISSN 1534-7850
Levikki:  UK-painos: 58 610 (2011) US-painos: 332 000 (2009)
Perustettu:  2001
Päätoimittaja:  Jon Hicks (UK-painos) Francesca Reyes (US-painos)
Kotimaa:  Britannia Yhdysvallat
Ilmestymistiheys:  12 kertaa vuodessa
Kieli:  englanti
Aiheesta muualla
oxm.co.uk oxmononline.com
Official Xbox Magazine on Xbox-peleihin keskittyvä aikakauslehti. Kerran kuukaudessa ilmestyvää lehteä alettiin julkaista marraskuussa 2001 eli samoihin aikoihin, kun ensimmäiset Xboxit tulivat myyntiin.
Official Xbox Magazine sisältää muun muassa ennakkotietoja, arvosteluita ja huijauskoodeja Xbox-peleille. Lehden mukana tulee levy, joka sisältää pelidemoja, esittelyvideoita, päivityksiä ja trailereita tulevista peleistä. Levyn avulla voi myös pelata Xbox-pelejä Xbox 360:lla, jos omistajalla ei ole pääsyä Xbox Liveen. Xbox 360:n ilmestyttyä 22. marraskuuta 2005 lehti alkoi julkaista siihen liittyviä artikkeleita. Lehti arvostelee jokaisen Xboxille, Xbox 360:lle ja Xbox Live Arcadeen ilmestyvän pelin.
No Goodbyes

| No Goodbyes Daryl Hall ja John Oates |
| --- | --- | --- |

LP-levyn kansikuva
Kokoelmalevyn tiedot
 Äänitetty : 1972, 1973, 1974
 Julkaistu: 1977
 Formaatti: LP-levy
 Tuottaja(t): Arif Mardin;   Arif Mardin, Daryl Hall & John Oates;   Todd Rundgren
 Tyylilaji: pop, soul
 Kesto: 35.40
 Levy-yhtiö: Atlantic Records
No Goodbyes on vuonna 1977 julkaistu kokoelma-albumi yhdysvaltalaisduo Daryl Hall ja John Oatesin tuotannosta. Levyllä on kolme aikaisemmin julkaisematonta, mutta jo vuonna 1973 levytettyä kappaletta.
Levy-yhtiö on Atlantic Recording Corporation, 75 Rockefeller Plaza, New York, N.Y. Emoyhtiö on Warner Communications Company.
Albumin on koonnut ja sen julkaisusta on vastannut John David Kalodner. Valokuvaaja on Benno Friedman ja taidesuunnittelusta on vastannut Bob Defrin.
Daryl Hallin ja John Oatesin managerina on toiminut Tommy Mottola, Champion Entertainment Organization Inc.,
105 West 55th Street, Suite 7A, N.Y., N.Y. 10019.
Kappaleet

It’s Uncanny – 3:43  (Daryl Hall)
I Want to Know You for a Long Time – 3:17  (Daryl Hall)
Can’t Stop the Music (He Played It Much Too Long) – 2:49  (John Oates)
Love You Like a Brother – 3:20  (Daryl Hall – John Oates)
Las Vegas Turnaround (the stewardess song) – 2:57  (John Oates)
She’s Gone – 5:15  (Daryl Hall – John Oates)
Lilly (Are You Happy) – 4:10  (Daryl Hall – John Oates)
When the Morning Comes – 3:12  (Daryl Hall)
Beanie G. and the Rose Tattoo – 3:00  (Daryl Hall)
70’s Scenario – 3:57  (Daryl Hall)
"Lilly (Are You Happy)" on vuoden 1972 albumilta Whole Oates (Atlantic SD 7242), jonka on tuottanut Arif Mardin, ja tässä se on julkaistu Clean Records, Inc:n myötävaikutuksella.
"It's Uncanny", "I Want to Know You for a Long Time" ja "Love You Like a Brother" ovat aikaisemmin julkaisemattomia ja vuonna 1973 levytettyjä. Tuottajat ovat Arif Mardin, Daryl Hall & John Oates.
"Las Vegas Turnaround (the stewardess song)", "She's Gone" ja "When the Morning Comes" ovat vuoden 1973 albumilta Abandoned Luncheonette (Atlantic SD 7269), jonka on tuottanut Arif Mardin apulaisenaan Chris Bond.
"Can't Stop the Music (He Played It Much Too Long)" ja "Beanie G. and the Rose Tattoo" ovat vuoden 1974 albumilta War Babies (Atlantic SD 18109), jonka on tuottanut ja äänittänyt Todd Rundgren.
Kappaleiden musiikkikustantaja on Unichappel Music Co, Inc., BMI paitsi laulun "Lilly (Are You Happy)" osalta Young Ideas, ASCAP.
Äänittäjinä ja heidän apulaisinaan ovat toimineet Gene Paul, Lew Hahn, Jimmy Douglass, Joel Kerr, Alan Ade, Gene Perly ja David LaSage.
Norrby (Särkisalo)

Norrby on kylä Salon kaupungin Särkisalossa. Kylä sijaitsee Isoluodon luoteisrannalla Bastbölen ja Suutarkylän välissä.
Norrbyn kyläalue on mäkistä. Alueen keskellä on kylän keskus, jota ympäröi peltoalueet.  Norrbyn kolme kantatilaa Alatalo, Ylistalo ja Länsitalo sijaitsevat varsin lähellä toisiaan muodostaen kylän keskuksen. Kylässä on kolme huvilaa, joista 1900-luvun alun Kanervala on suurin ja alueellisesti merkittävin. Kylän rannat ovat pitkälti otettu kesäasutuskäyttöön.
Nguyễn-dynastia

Nguyễn-dynastia (1802–1945) oli viimeinen Vietnamia hallinnut keisarillinen dynastia.